text: NSÍ vann stórsigur á 07 Vestur
text: #000000
text: Lat tað verða sagt beinanvegin. Tað var stórur munur á liðunum við Løkin í dag. NSÍ var ruddiliga við yvirlutan og vann 4-0. Sigurin var ikki eitt mál ov stórur.
text: #000001
text: Vágamenn sprellaðu eina løtu og fyrstu 20 minuttirnar vóru teir væl við. Svenski Ken Fagerberg royndi seg nakrar ferðir og ta einu ferðina var nær við, men Símun Rógvi kom væl út og bjargaði. Tá sami Ken tíðliga í fyrra hálvleiki mátti lata seg skifta út orsakað av skaða, var ikki meira í liðnum hjá 07 Vestur. Teir høvdu helst eisini tapt við honum á liðnum, men uttan hann gjørdist tað trupla ógjørligt.
text: #000002
text: Okkara menn vóru, hinvegin, í hopla í dag. Liðskiparin, Klæmint, legði okkum tíðliga á odda, tá hann hegnisliga við høvdinum stýrdi einum góðum innleggi frá Einari í málið. Eftir hetta vassaðu vit í málmøguleikum og var tað ikki fyri ein sera vælleikandi Silas Eyðsteinsson í málinum hjá 07 Vestur, varð dysturin væl og virðiliga avgjørdur í fyrra hálvleiki. Serliga Pól Jóhannus og Petur vóru nær við.
text: #000003
text: Tá 42 minuttir vóru leiktir, var málslúkurin hjá okkum aftur á rætta staðnum. Uppskriftin var væl kend ímillum NSÍ fjepparar. Eitt gott innlegg frá Árna Frederiksberg fann Klæmint, sum síðani umsetti til mál. 2-0 til NSÍ og liðini fóru til hálvleiks.
text: #000004
text: Seinni hálvleikur var eitt langt NSÍ álop og spurningurin var bara, hvussu stórur heimasigurin skuldi verða. Heimaáskoðararnir fingu tvey mál afturat at fegnast um. Fyrst var tað Jens Joensen, sum eftir innlegg frá Árna Frederiksberg stýrdi bóltin í málið. Nakað eftir hetta staðfesti Petur Knudsen sigurin við góðum avriki, tá hann hevði fintað hart sperdu verjuna hjá 07 Vestur fleiri ferðir.
text: #000005
text: Tá nú sigurin var komin undir land tíðliga í seinna hálvleiki, fingu tríggir av lyklaleikarunum, Klæmint, Árni og Betuel, tíðliga frí í dag. Hetta gav møguleika til aðrar, sum eisini vóru nær við at økja um leiðsluna.
text: #000006
text: Vit eru nú komin upp á bronsuplássið, og sum liðið spældi í dag, kunnu vit av røttum hava vónir um heiðursmerkir, tá kappingin endar einaferð í oktober.
text: #000007
text: Atkvøð fyri dagsins NSÍ leikara, NSÍ – Skála, 25. november 2020, fjórðingsfinalan um løgmanssteypið
text: #000008
text: Atkvøðugreiðslan byrjar kl. 19.00 [poll id=”113′′]
text: #000009
text: Í samband við stóra stevnudystin móti HB leygardagin er ætlanin at fáa viðhaldsfólkini so gul sum tilber. Hetta fyri at vísa okkara leikarum stuðul, og fyri at takka teimum fyri góðu upplivingarnar, teir hava givið okkum higartil í ár. Fyri at eggja okkum øllum at lata okkum í gult leygardagin verða tvey átøk gjørd. –200...
text: #000020
text: Dystirnir millum EB/Streymur og NSÍ plaga vanliga at vera javnir, vælleiktir og spennandi. Tað sama kann sigast um dagsins dyst. Dysturin endaði við javnleiki 2-2, eftir at hálvleiksstøðan var 1-1. Hampulig fótbóltslíkindi vóru við Margáir, tá ið EB/Streymur og NSÍ møttust seinnapartin kl. 17.00 . Eitt frískt lot lá longs eftir vøllinum, men turt var...
text: #000023